નોંધનીય છે કે જ્યારથી નોટબંધી લાગુ થઇ છે ત્યારથી દેશની પ્રજા અનેક પ્રકારની મુશ્કેલી ભોગવી રહી છે. ખાસ કરીને ગ્રામ્ય વિસ્તારમાં તો શહેરી વિસ્તાર કરતા પણ હાલત ખરાબ થઈ હોવાનું સામે આવ્યું છે. ગ્રામ્ય વિસ્તારોમાં આવેલી બેંકોમાં પુરતા નાણાં નહીં આવતા હોવાની ફરિયાદ બેંકના મેનેજરો દ્રારા અનેક વાર કરવામાં આવી છે. છેલ્લા 38 દિવસથી ચાલતા નોટબંધીના નિર્ણયના કારણે ધંધા રોજગાર પડી ભાગ્યો છે. જે ધંધામાં રોજનું 10 હજાર રૂપિયાનું વેચાણ કે વકરો થતો હતો તેની જગ્યા પર આ નિર્ણય બાદ માત્ર 20 ટકા જ વકરો જોવા મળ્યો છે. ત્યારે નોટબંધીના નિર્ણયની સીધી અસર ગ્રામ્ય વિસ્તારોમાં પડી છે. ગ્રામ્ય વિસ્તારોમાં આવેલી બેંકો ખેડુતોને માત્ર ચાર થી છ હજાર જેવી મામુલી રકમ આપી રહી છે. જ્યારે ખેડુતોને અત્યારે શીયાળુ પાક લેવાનું શરૂ થઈ ગયું હોય આ રકમ તેમને પાયમાલ કરનારી લાગે છે.